اوکراینا پرزیدنتی ولودیمیر زلنسکی تورکیه پرزیدنتی رجب طیب اردوغانا و بیرلشمیش میللت‌لر تشکیلاتی‌نین باش کاتیبی آنتونیو گوترشه تاخیل سازیشی‌نین داوام ائتدیریلمه‌سی ایله باغلی دونن وئریلن قرارا گؤره تشککور ائدیب.
بو باره‌ده ولودیمیر زلنسکی اؤز تلگرام کانالیندا یازیب. ولودیمیر زلنسکی تورکیه، بمت، روسیا و اوکراینانین قرارینا اساساً اوزادیلان تاخیل سازیشی مسئله‌سینی قیمتلندیریب.
زلنسکی بیلدیریب کی، تاخیل سازیشی سایه‌سینده آوقوستون 1-دن بو یانا 450-دن چوخ گمی ایله اوکراینانین اودسا شهرینده‌کی لیمانلاریندان‌عمومی‌لیکده 11 میلیون تون ارزاق محصول‌لاری صادر ائدیلیب. بیز بونو اینکیشاف ائتدیرمک اوچون هر شئی ائتدیک و کؤمک ائدن بوتون طرفداش‌لاریمیزا تشککور ائدیرم. بمت-نین باش کاتیبی آنتونیو گوترشه، تورکیه-‌یه و پرزیدنت رجب طیب اردوغانا تشککور ائدیرم".
ولودیمیر زلنسکی قلوبال آجلیق بحرانی‌نین قارشی‌سینی آلماق و تاخیل سازیشی ایله باغلی فعالیت‌لری گئنیشلن‌دیرمک اوچون دانیشیق‌لار آپاردیق‌لارینی دئییب. اوکراینا لیدئری همچنین امریکا، آلمانیا، ژاپونیا، لهستان و بلژیک کیمی اؤلکه‌لرین سؤزوگئدن تشببوسده ایشتیراک ائتمک ایسته‌دیک‌لرینی قئید ائدیب.
"دونیا بیرگه حرکت ائتسه، آجلیغا غالیب گله‌جک"،-دئیه اوکراینا پرزیدنتی وورغولاییب.
دونن روسیانین اوکراینایا هاوا هوجوم‌لاری تشکیل ائتدیگینی دئین ولودیمیر زلنسکی هوجوم‌لار نتیجه‌سینده 7 سیویل وطنداشین حیاتینی ایتیردیگینی و بو سایین آرتا بیله‌جگینی بیلدیریب.
اوکراینا لیدئری قئید ائدیب کی، روسیانین اوکراینایا هوجوم‌لاری نتیجه‌سینده 10 میلیون‌دان چوخ اینسان ایشیق‌سیز قالیب.
